पूर्वोत्तर क्षेत्र विकास मंत्रालय
पूर्वोत्तर क्षेत्र विकास मंत्री श्री जी किशन ने मेघालय और असम का दौरा किया
पूर्वोत्तर के लिए एनएमईओ-ओपी की पहल से पाम तेल किसानों को बहुत लाभ पहुंचेगा, पूंजी निवेश को बढ़ावा मिलेगा और रोजगार का सृजन होगा: श्री रेड्डी
सरकार द्वारा हाल ही में लिए गए मंत्रिमंडल के फैसलों से पूर्वोत्तर के कृषि क्षेत्र को बहुत बढ़ावा मिलेगा: श्री रेड्डी
मंत्री ने आश्वासन दिया कि केंद्र सरकार पूर्वोत्तर क्षेत्र के भाई-बहनों के साथ कंधे से कंधा मिलाकर खड़ी रहेगी और किसानों के लिए हितैषी कदम उठाएगी
पूर्वोत्तर में आपका निवेश भरपूर लाभांश प्रदान करेगा और मैं आप सभी को आश्वस्त करता हूं कि श्री नरेन्द्र मोदी जी के नेतृत्व में सभी निवेशकों को पूरा समर्थन प्रदान किया जाएगा: श्री रेड्डी
केंद्रीय संस्कृति, पर्यटन और पूर्वोत्तर क्षेत्र विकास  मंत्री, श्री जी किशन रेड्डी ने मेघालय और असम का दो दिवसीय आधिकारिक दौरा किया। अपनी यात्रा के दौरान असम पड़ाव के एक भाग के रूप में, केंद्रीय मंत्री ने गुवाहाटी, असम में 'नेशनल मिशन ऑन एडिबल ऑयल्स- ऑयल पाम बिजनेस समिट फॉर एनई स्टेट्स ' पर आयोजित एक व्यापार शिखर सम्मेलन में भाग लिया और उसे संबोधित किया। इस अवसर पर केंद्रीय कृषि एवं किसान कल्याण मंत्री, श्री नरेन्द्र सिंह तोमर, राज्य मंत्री डॉ. बीएल वर्मा, राज्यमंत्री सुश्री सुश्री शोभा करंदलाजे, राज्यमंत्री श्री कैलाश चौधरी और अरुणाचल प्रदेश के मुख्यमंत्री श्री पेमा खांडू भी शामिल हुए।
व्यापार शिखर सम्मेलन को संबोधित करते हुए, केंद्रीय मंत्री जी किशन रेड्डी ने कहा, "पूर्वोत्तर राज्यों में एनएमईओ-ओपी की पहल से पाम तेल किसानों को बहुत लाभ प्राप्त होगा, पूंजी निवेश में बढ़ोत्तरी होगी, रोजगार का सृजन होगा और आयात पर निर्भरता में कमी आएगी।" हाल ही में मंत्रिमंडल द्वारा लिए गए दो फैसले, पाम तेल के लिए खाद्य तेलों पर राष्ट्रीय मिशन और नरेन्द्र मोदी सरकार द्वारा शुरू किए गए पूर्वोत्तर क्षेत्रीय कृषि विपणन निगम  के पुनरुद्धार से पूर्वोत्तर में कृषि क्षेत्र को बहुत बढ़ावा मिलेगा।“
इस व्यापार शिखर सम्मेलन के दौरान, खाद्य तेल- पूर्वोत्तर राज्यों के लिए पाम तेल पर बैम्बू एफपीओ एग्रीमेंट के लिए एक समझौता ज्ञापन पर भी हस्ताक्षर किया गया। रेड्डी ने केंद्र सरकार के प्रयासों पर बल देते हुए कहा, “केंद्र सरकार पूर्वोत्तर क्षेत्र के भाइयों और बहनों के साथ हमेशा ही कंधे से कंधा मिलाकर खड़ी रहेगी और यह शिखर सम्मेलन नरेन्द्र मोदी सरकार द्वारा उठाया गया एक और किसान समर्थक कदम है। “खाद्य तेलों पर मिशन का लक्ष्य अगले 5 वर्षों में पूरे भारत में पाम तेल की खेती को 3.5 लाख हेक्टेयर से बढ़ाकर 10 लाख हेक्टेयर करना है। नई खेती का 50 प्रतिशत पूर्वोत्तर क्षेत्र के लिए लक्षित किया गया है। योजना की अनुमानित लागत 11,040 करोड़ रुपये है, जिसमें से लगभग 6,000 करोड़ रुपये का सीधा लाभ पूर्वोत्तर राज्यों के किसानों को प्राप्त होगा।“
केंद्रीय मंत्री ने सभी निवेशकों और हितधारकों से पूर्वोत्तर में आने और निवेश करने का आग्रह किया। उन्होंने कहा, “पूर्वोत्तर में आपके निवेश के माध्यम से भरपूर लाभांश प्राप्त होगा और मैं आप सभी को आश्वस्त करता हूं कि श्री नरेन्द्र मोदी जी के नेतृत्व में सभी निवेशक समुदाय को पूरा समर्थन प्रदान किया जाएगा। इसलिए हमें पूर्वोत्तर में एक साथ मिलकर आगे आना चाहिए, जो कि अपार अवसरों और संभावनाओं की भूमि है और युवाओं के लिए रोजगार का अवसर उत्पन्न करना चाहिए।“
श्री जी किशन रेड्डी केंद्रीय कृषि मंत्री श्री नरेन्द्र तोमर के साथ राष्ट्रीय मिशन में खाद्य तेल व्यापार शिखर सम्मेलन पर आयोजित एक प्रदर्शनी का दौरा किया। इस प्रदर्शनी में संपूर्ण पूर्वोत्तर क्षेत्र की वनस्पतियों का एक दिलचस्प और विस्तृत श्रृंखला का प्रदर्शन किया गया। व्यापार शिखर सम्मेलन में आयोजित इस प्रदर्शनी के माध्यम से पाम तेल के महत्व पर प्रकाश डाला गया और यह आत्मनिर्भर भारत और आत्मनिर्भर पूर्वोतर की दिशा में एक सार्थक कदम है।